text: Мисъл за деня 07.02.2011 - 13.02.2011 - Мисъл за деня от Учителя - Порталът към съзнателен живот
  Мисъл за деня 07.02.2011 - 13.02.2011
  February 7, 2011 in Мисъл за деня от Учителя
  Мисъл деня - 7 януари
  Някой път учените хора не признават душата, понеже не я виждат. Пък и религиозните хора, някой път, не вярват в душата. Понякога ние вярваме само в човешкия ум, понеже той се проявява в мисълта. Ние можем да познаем човешката душа по човешкото сърце. Там, дето има душа, има и сърце. Думата "сърце" не е толкова сполучлива, защото показва постоянните промени. Да обичаш човека, това значи, той да може да расте и да се развива под твоята обич. Без любов не може да има растене и развиване.
  Edited February 8, 2011 by Ани
  Mindfield, Лъчезарна, ivan76 and 6 others
  Мисъл деня - 8 януари
  Вие сега ще кажете, че въздухът, водата, земята, огънят, това са нищо. Но земята е живот. Това е най-нисшият живот. Водата е също живот. По някой път, аз съм ви казвал, че с водата може да се говори. Водата се радва тъй, както и вие се радвате. Вие можете да направите с нея следния опит: ако дадете на някой добър човек да пие вода, тя се радва. Това може да проверите с галванометъра - ще видите, че стрелката на галванометъра се мърда, прави известни люлеения, които се предизвикват от нейната радост. Ако пък дадете на някой лош човек да пие вода, водата скърби; и в стрелката на галванометъра няма да се забележат същите люлеения, каквито при радостта.
  Слънчева, Пламъче, Иво and 6 others
  Мисъл за деня-9 февруари
  Когато вечността се ограничава или когато вечността се проявява, или когато вечността проявява своята разумност, трябва да я вложи в една форма. Там именно е най-голямото изкуство в света. Изкуството не е в създаването на великите светове, създаването на слънцата и на планетите, но в създаването на онези дребни нищожни форми, дето не виждаме никаква интелигентност. Обаче във всяка форма, колкото и да е малка, тя има толкова интелигентност, колкото и в човешкото естество.
  Латина, Пламъче, ivan76 and 6 others
  Мисъл за деня-10 февруари
  Причината на пиянството е в човешките чувства. Когато вие блокирате, или възпрете чувствата на човека, който иска да се прояви. Когато някой човек има какъв и да е идеал, или какъв и да е порив, и вие спрете проявата на тези чувства в него, тогава се явяват три порива в този човек. Първият порив е, че в този човек ще се яви желание да разкъса това препятствие, ще иска да се бие. Вторият порив ще бъде нахлуване на силна скръб. Третият порив ще бъде желанието му да пие, да се напие. Турете човека в естественото му положение и пиянството ще изчезне. Следователно пиянството е явление, което се предизвиква вследствие подпушване на човешките чувства.
  Пламъче, ivan76, Латина and 4 others
  Мисъл за деня -11.февруари 2011 година
  Ако някой млад момък се влюби в някоя мома и подпушат чувствата му, в него се явява желание да пие. Лекарите лекуват пиянството с разни лекарства, но най-доброто средство в случая е да се замести това чувство или желание за пиене с някакво по-силно, по-високо чувство. Винаги силните чувства в човека, заместват слабо проявените чувства. Пиянството не е от най-силните чувства.
  Edited February 11, 2011 by Розалина
  Слънчева, ivan76, Донка and 2 others
  Мисъл за деня--12 февруари 2011 година
  Когато двама души истински се обичат, те заминават за онзи свят едновременно, заедно отиват и двамата. Ако не се обичат, единият заминава по-рано, а другият по-късно. Това показва, че между тях има хър-мър. В любовта им има нещо, което не си хармонира.
  Ани, Лъчезарна, ivan76 and 3 others
  Мисъл за деня - 13 февруари 2010 година
  Вие търсите някой да ви обича. Единственият, който може да ви обича, то е Бог. Ако ти в този, който те обича, не можеш да видиш в него Бога, Любовта не е силна.
  Ани, ivan76, Донка and 3 others
  Абсолютна истина. Истинската любов от Бога минава през хората, не я създаваме ние сами.
  Ако ти в този, който те обича, не можеш да видиш в него Бога, Любовта не е силна.
  Бог обича чрез човека и тогава е просто вълшебно, най-обикновен човек е способен на невероятни подвизи. Такава любов повдига и двамата. Усещането, че Бог те обича чрез някого, че се грижи за тебе, че те подкрепя, е несравнимо. Знам от опит и съм много благодарна. Моята роля в това беше просто да виждам Бога в човека.